Dis ’n mengsel gespesialiseerde kruie en alkohol wat bekend is daarvoor om drankies geur te gee. Enige drankkabinet moet so ’n bottel hê, want dit word nie net in rock shandies gebruik nie, maar ook in ’n hele rits ander cocktails. Daarby hou die bottel lekker lank, want dis gemaak met ’n drupper en meeste cocktails het net ’n bietjie op ’n slag nodig. Angostura aromatic bitters en kroegmanne beveel aan dat jy 4 – 6 skote ingooi, maar hoe meer, hoe lekkerder!
Lekker garnering: Sitrus werk die beste saam met Bitters. Jy kan vars suurlemoen of lemmetjie gebruik, of jy kan jou eie sitrus droog. Wanneer jy die droë sitrus in die vog sit, sal dit weer water trek en geur vrystel wat nóg diepte gee aan die cocktail. Droog vrugte in die oond: Stel die oond op sy laagste, sny die sitrusvrug in medium skywe, plaas op bakpapier en sit dit in die oond. Kyk elke 30 minute hoe lyk die vrugte, maar verwag dat dit so paar uur sal neem voor dit heeltemal uitgedroog is.